

Zadávanie nadlimitnej zákazky

na uskutočnenie stavebných prác

**Diaľnica D3 Kysucké Nové Mesto – Oščadnica**

**v zmysle zmluvných podmienok FIDIC – červená kniha**

SÚŤAŽNÉ PODKLADY

**Zväzok 4**

**Cenová časť**

Bratislava, 10/2024

Zväzok 4 Časť1 „Preambula“ je súčasťou Zväzku 4 „Cenová časť“

Zväzok 4 Cenová časť obsahuje tieto základné časti:

Časť 4.1 Preambula

Časť 4.2.1-11 Rozpočet

4.2.1 Rekapitulácia

4.2.2 Všeobecné položky

4.2.3 Dokumentácia

4.2.4 Archeologický prieskum

4.2.5 Monitoring ŽP operatívny

4.2.6 Kybernetická bezpečnosť

4.2.7 Súpis prác

4.2.8 Rekapitulácia objektov

4.2.9 Rekap. Podzhotovitelia

4.2.10 Ocenený súpis prác

4.2.11 Popis prác

Časť 4.2.12 Celkový výkaz výmer

Časti 4.2.1-11 a 4.2.12 sú priložené aj v digitálnej forme v programe Microsoft Excel.

**ČASŤ 4.1**

**PREAMBULA**

**o b s a h**

[1.0 Všeobecné údaje 4](#_Toc178238376)

[1.1 Predmet obstarávania 4](#_Toc178238377)

[1.2 Výmery 4](#_Toc178238378)

[1.3 Cena položky 4](#_Toc178238379)

[1.4 Predloženie cenovej ponuky 6](#_Toc178238380)

[2.0 Pokyny pre vypracovanie cenovej ponuky 6](#_Toc178238381)

[2.1 Postup spracovania 6](#_Toc178238382)

[2.2 Oceňovanie ponuky 6](#_Toc178238383)

[2.3 Výpočet ceny 7](#_Toc178238384)

[2.4 Popis prác 7](#_Toc178238385)

[2.5 Súpis prác 7](#_Toc178238386)

[2.6 Stavebné objekty menovaných Pozhotoviteľov 7](#_Toc178238387)

[2.7 Ocenený súpis prác 9](#_Toc178238389)

2.8 Rekapitulácia ........................................................................................................... 9

[2.9 Všeobecné položky v procese verejného obstarávania 9](#_Toc178238390)

[2.10 Zhodnosť cien 14](#_Toc178238391)

[3.0 Úprava cien v dôsledku zmien nákladov 14](#_Toc178238392)

[4.0 Spôsoby merania výmer a oceňovanie prác 14](#_Toc178238393)

4.1 Rozdelenie objektov podľa IFSR pre potreby verejného obstarávateľa ................. 14

[4.2. Spôsob oceňovania Zmien v zmysle článkov 13 a 20.1 14](#_Toc178238394)

[4.3 Meranie výmer 16](#_Toc178238395)

[4.4 Správny pomer sadzieb a súm vo vzťahu k stavbe 17](#_Toc178238396)

[4.5 Platba za inú metódu vykonania 17](#_Toc178238397)

[5.0 Použité skratky 17](#_Toc178238398)

PRÍLOHA : POZNÁMKY SPRACOVATEĽA DOKUMENTÁCIE NA PONUKU .......................... 18

**1.0 Všeobecné údaje**

## 1.1 Predmet obstarávania

Predmet obstarávania je určený Dokumentáciou na ponuku a jej zväzkami č. 1,2,3,4,5 ako aj inými dokladmi tvoriacimi súčasť Zmluvy o Dielo a odkazmi a odvolaniami, ktoré tieto obsahujú.

## 1.2 Výmery

Výmery položiek, uvedené v nákladovej časti sú podľa projektovej dokumentácie a uvádzajú sa za účelom zabezpečenia spoločnej základne pre ponuky v rámci verejnej súťaže. Výmery stanovujú množstvo práce, t.j. určujú množstvo merných jednotiek vyplývajúcich priamo z textu popisu položky. Všetko, čo neobsahuje Výkaz výmer a je popísané v inej časti Dokumentácie na ponuku a v jej jednotlivých zväzkoch, je súčasťou stavby a Zhotoviteľ je povinný započítať si tieto práce a materiály do nákladov stavby.

Pri meraní množstva prác, spôsobe alebo metóde merania a oceňovaní prác sa bude postupovať v súlade so Zmluvnými podmienkami všeobecnými a osobitnými.

## 1.3 Cena položky

Pri určovaní cien jednotlivých položiek je potrebné venovať pozornosť všetkým prácam, zabudovaným materiálom a nadväzným činnostiam, ako aj od Zhotoviteľa požadovaných úkonov a služieb podľa pokynov a podmienok, ktoré sú uvedené v predmete obstarávania podľa bodu 1.1.

Jednotkové ceny položiek uchádzači zadajú na základe vlastnej kalkulácie ceny príslušnej položky v súlade s projektovou dokumentáciou stavby, požiadavkami objednávateľa, zväzkom 2 a 3 týchto súťažných podkladov. V prípade nejednoznačnosti, resp. v prípade nesúladu popisu položky uvedenej v súpise položiek oproti projektovej dokumentácii stavby (ktorá je súčasťou súťažných podkladov), platí to, čo je uvedené v Projektovej dokumentácii stavby.

Do ceny jednotlivých položiek je uchádzač povinný zahrnúť celkové náklady, ktoré uchádzačovi vzniknú v súvislosti s plnením predmetu zákazky a Zmluvy o Dielo, a to na základe dôkladného preštudovania projektovej dokumentácie, na základe výsledkov prieskumov vykonaných v rámci prípravy stavby (ktoré sú súčasťou DP), ako aj na základe skúseností uchádzača s realizáciou obdobných projektov (hlavne z pohľadu postupu stavebných prác pri dodržaní všetkých podmienok stanovených v povoleniach a vyjadreniach dotknutých orgánov a účastníkov výstavby).

Ceny jednotlivých položiek musia obsahovať celkové náklady spojené s plnením predmetu obstarávania a Zmluvných podmienok, t.j.: náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. spevnené plochy, lešenia, žeriavové a zavážacie dráhy, montážne zariadenia), výkop a zabetónovanie zvislých dopravných značiek trvalých ako i dočasných značiek vrátane stĺpikov a ich kompletného osadenia, náklady súvisiace so zriadením, prevádzkou a odstránením recyklačných centier, okrem zariadenia staveniska, drobné a pomocné materiály, Stavebnotechnický dozor a kontrolu Zhotoviteľa, dozor a kontrolu správcov cudzích zariadení, strážne služby pri prácach na objektoch inžinierskych sieti, materiály, montáž, údržbu, dane a clá, bankové náklady, ako aj všetky všeobecné riziká, záväzky, náklady na údržbu v záručnej dobe, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia s menovanými pod zhotoviteľmi a so zhotoviteľmi súvisiacich stavieb so stavbou na základe zmlúv o spolupráci a koordinácií v súlade s ustanoveniami Zmluvy, vrátane zmluvne stanovenými záväzkami a zodpovednosťou a povinnosti popísané v súvisiacich zväzkoch, resp. zahrnuté v Zmluve o Dielo a iné. Všetky čiastkové práce, ktoré nie sú menovite uvedené v popise prác danej položky, ale sú s daným popisom súvisiace a vyplývajúce z ponukovej dokumentácie a ktoré sú nevyhnutné pre úplné ukončenie práce, musia byť zahrnuté v základných položkách. Je neprípustné predpokladať, že popis položiek neobsahujúci všetky podrobnosti pripúšťa previesť práce nižšej technickej , resp. kvalitatívnej úrovne, ako je pre daný účel obvyklé.

**Ak uchádzač zistí, že na niektoré práce nie je samostatná položka, musí jej cenu zahrnúť do cien súvisiacich položiek.**

**Uchádzač musí zohľadniť všetky požiadavky a povinnosti, či už výslovne uvedené alebo naznačené vo všetkých častiach zmluvnej dokumentácie a vhodne ich oceniť. Jednotkové ceny a sadzby musia preto zahrňovať všetky priame a nepriame náklady a náklady na riziká všetkých druhov, ktoré nie sú zo Zmluvy vyňaté, v takej výške ako sú potrebné pre výstavbu a dokončenie Diela v súlade so Zmluvou o Dielo.**

**Uchádzač musí oceniť všetky položky, ktoré sú uvedené vo Výkaze výmer označené na ocenenie v primeranej cene. Žiadna časť nákladu (materiál, stroje, mzdy atď.) týkajúca sa agregovanej položky z Výkazu výmer nemôže byť zahrnutá (rozplynutá) v cenách iných agregovaných položiek z Výkazu výmer.**

Jednotkové ceny, sadzby a ceny za objekty uvedené v Zmluve o Dielo sú v rámci Lehoty výstavby pevné a nemenné.  Úpravy v dôsledku zmien Nákladov podľa podčlánku 13.8 Obchodných podmienok (zväzok 2) budú realizované pri fakturácií.

Jednotkové ceny a sadzby budú použité pre oceňovanie skutočne vykonaných prác a pokiaľ sú použiteľné aj pre oceňovanie Zmien v zmysle článkov 13 a 20.1.

Stanovené ceny Všeobecných položiek v procese obstarávania musia vychádzať  zo Zvláštnych technicko-kvalitatívnych podmienok (ZTKP) , Zmluvných podmienok a Zväzku č.5, so započítaním všetkých prác a služieb, materiálov a činností, ktoré sú požadované v Dokumentácií na ponuku.

V cene mostných objektov, pri ktorých sa požaduje dlhodobé meranie určené vo Zväzku č.3 , musia byť zahrnuté všetky merania do ukončenia stavby.

V cene objektov inžinierskych sietí musia byť zahrnuté všetky potrebné merania, vytýčenie trasy, overenie smerovej a výškovej polohy jestvujúcich inžinierskych sietí sondážnymi jamami, potrebné skúšky, odpojenie a zapojenie el. vedení, vypínanie, zaistenie a zapojenie vedenia, náklady na všetky potrebné práce a služby, na potrebné výluky všetkých inžinierskych sietí aj so zabezpečením náhradných zdrojov, poplatky spojené s odpojením sietí, konštrukcie povrchového označenia trasy (napr. označenia lomov trasy tabuľkami), a tiež vyhľadávací vodič (podľa PD), do ceny káblových vedení započítať ochranné konštrukcie (výstražná fólia, ochranu doskami, tehlami), zriadenie potrebných prestupov do konštrukcií, uvedenie zariadenia do činnosti a pod. Ceny musia zahŕňať všetky potrebné technologické postupy a požiadavky správcov sietí uvedených vo vyjadreniach.

V cene musia byť zahrnuté i náklady na zabezpečenie Dokumentácie na vykonanie prác v rozsahu a  obsahu špecifikovanom vo Zväzku č.3, vykonanie všetkých kontrol, funkčných skúšok, aj skúšobných prevádzok, vrátane vyhodnotenia a správ, vykonanie všetkých činností v súvislosti s preberacím konaním, kolaudáciou a uvedením do prevádzky pre všetky časti stavby.

Uchádzač zahrnie do príslušných položiek poplatky za použitie verejného priestranstva.

Úspešný uchádzač je povinný predložiť k odovzdaniu staveniska Zhotoviteľovi rozpis cenovej kalkulácie aj rozbor položky jednotlivých navrhovaných dopravných značiek a dopravných zariadení, vrátane ich zriadenia a v prípade dočasného dopravného značenia aj odstránenia. Zároveň je povinný spracovať aj podrobné kalkulácie v zmysle PD a to podľa etáp obmedzenia dopravy dočasného dopravného značenia. Cena každej etapy bude splatná až po skončení obmedzenia dopravy príslušnej etapy. Prípadné zmeny v postupe výstavby z pozície Zhotoviteľa a s tým súvisiace zmeny v dopravnom značení uchádzač zohľadní zahrnutím v svojejcenovej ponuke.

Všetky ceny, sadzby a sumy sa uvádzajú v eurách (€) zaokrúhlené **na dve desatinné miesta**.

Všeobecné pokyny a popisy prác a materiálov platia, aj keď nie sú zopakované alebo zhrnuté v Cenovej časti.

Dokumentácia na vykonanie prác (DVP) sa vypracováva v zmysle TKP a ZTKP na doriešenie detailov, ktoré nie sú v DRS, ktoré sa dajú spresniť až po určení materiálov a výrobkov, ktorých spresnenie je súčasťou Ponuky a nemajú vplyv na cenu Diela.

Verejný obstarávateľ si vyhradzuje právo vyžiadať rozbor (kalkulácie) cien Ponuky a jednotkových cien a uchádzač je povinný ich poskytnúť. Pre tvorbu cien jednotlivých položiek sú záväzné pre uchádzača pokyny platného Triednika stavebných prác (TSP), - Metodický pokyn MVRR SR.

## 1.4 Predloženie cenovej ponuky

Uchádzač predloží jednu cenovú ponuku 1 x vo formáte \*.xls, alebo \*.xlsx a 1 x v \*.pdf v slovenskom jazyku vo svojej ponuke. Titulnú stranu/rekapituláciu potvrdí za uchádzača štatutár, resp. oprávnený zástupca uchádzača. **Všetky predložené časti ponuky vo formáte \*.pdf musia byť parafované oprávneným zástupcom uchádzača.**

# 2.0 Pokyny pre vypracovanie cenovej ponuky

## 2.1 Postup spracovania

Táto kapitola popisuje ako sa má postupovať pri spracovaní digitálnej časti, ktorá je spracovaná programom Microsoft Excel.

## 2.2 Oceňovanie ponuky

Ponuka obsahuje v súbore .xls nákladové časti 4.2.1 až 4.2.11 – uvedené v úvode Zväzku 4 Cenová časť. Jednotlivé časti sú samostatnými hárkami excelovského súboru.

Oceňovanie ponuky sa bude prevádzať v nasledovných hárkoch súboru cenovej časti „ZV4\_4.2.1-11 Rozpočet.xlsx“:

4.2.2 Všeobecné položky

4.2.3 Dokumentácia

4.2.4 Archeologický prieskum

4.2.5 Monitoring ŽP operatívny

4.2.6 Kybernetická bezpečnosť

4.2.7 Súpis prác

Jednotkové ceny bez DPH sa v predmetných vyššie uvedených hárkoch uvedú do vyžltených buniek.

**Do ostatných hárkov súboru sa ceny automaticky preklápajú.**

V hárku 4.2.2 Všeobecné položky sa jednotkové ceny uvedú iba do vyžltených buniek. Do buniek bez farebnej výplne sa ceny prenášajú z hárkov 4.2.3, 4.2.4, 4.2.5 a 4.2.6.

Jednotkové ceny zadávané v hárku 4.2.7 Súpis prác do príslušných vyžltených buniek stĺpca "Jednotková cena (bez DPH)", ktoré sa automaticky prenesú do hárku 4.2.10 Ocenený súpis prác, kde sa vygenerujú ceny jednotlivých častí stavby a prenesú sa do hárku 4.2.8 Rekapitulácia objektov. Výsledný súčet sa potom prenesie do hárku 4.2.1 Rekapitulácia.

Pri zadávaní ceny všetkých častí sa pri tisícoch a miliónoch nesmú zadávať žiadne oddeľovacie znamienka (desatinné čiarky alebo bodky) alebo medzery, cena sa uvedie na 2 desatinné miesta.

Jednotková cena predstavuje cenu bez DPH za stanovenú mernú jednotku pre jednotlivú položku.

**Do ostatných - nevyžltených buniek sa nesmie zasahovať**, mohlo by dôjsť k narušeniu programu. Do týchto buniek sa zadané ceny automaticky preklápajú.

**Nesmie sa meniť popis objektov, položiek, veľkosť výmer. Zásah do týchto buniek môže mať za následok vylúčenie zo súťaže.**

**Výkazy výmer v zväzku 5 (ak sú uvedené) nie sú podkladom pre stanovenie ponukovej ceny ani nie sú podkladom pre meranie výmer a majú iba informatívny charakter.**

## 2.3 Výpočet ceny

Všetky ďalšie výpočty a rekapitulácie vykoná softwarový program automaticky a preto uchádzači nesmú vpisovať, alebo iným spôsobom zasahovať do ktorýchkoľvek iných častí alebo častí tabuľky, okrem uvedeného žltého stĺpca, resp. buniek.

## 2.4 Popis prác

V hárku 4.2.11 Popis prác je podrobnejšie špecifikované zloženie jednotlivých agregovaných položiek stavby v súlade s výkazmi výmer. Popis prác pre jednotlivé agregované položky špecifikuje materiálové charakteristiky v prípade betónov, dimenzie potrubí, tvarových kusov, armatúr v prípade potrubných rozvodov, typy káblov v prípade elektrických rozvodov atď. Množstvá položiek sú súčtom množstiev rovnakých položiek zo všetkých častí stavby. Podrobnejší popis zloženia agregovanej položky umožňuje určenie príslušnej jednotkovej ceny agregovanej položky stavby ako priemernej hodnoty cien jednotlivých položiek agregátov.

## 2.5 Súpis prác

Súpis prác je jedným z hárkov zo súborov, ktoré vymedzujú predmet Diela.

V Súpise prác stavby sú uvedené všetky (agregované) položky stavby. Je zostavou stavebných prác, ktoré je potrebné vykonať pri realizácii stavby, alebo ktoré s predmetnou stavbou priamo súvisia. Slúži na zadávanie cien jednotlivých položiek stavebných prác, v nadväznosti na text článku 1.3 Preambuly, ako aj jej ostatné články.

Do Súpisu prác vkladá uchádzač svoje ponuky pre jednotkové ceny, ktoré budú automaticky prenášané do ostatných tabuliek. Vyplňuje sa len cena v bunkách na žltom podklade. Do ostatných buniek sa nesmie zasahovať, mohlo by dôjsť k narušeniu programu.

## 2.6 Stavebné objekty menovaných Pozhotoviteľov

Ceny objektov menovaných Podzhotoviteľov sú stanovené ako predbežné sumy a bude ich vykonávať menovaný Podzhotoviteľ.

O výške platieb bude rozhodovať stavebnotechnichý dozor v zmysle podčlánku 13.5 Zmluvy. Zhotoviteľovi bude k platbám priznaná koordinačná prirážka vo výške 3,9%.

**Verejný obstarávateľ (Objednávateľ) z dôvodu jednoznačnosti uvádza, že:**

**Pre objekty**

601-01 Preložka 2x110 kV v.č. 7855/603 v km 22,600 D3

601-02 Preložka 2x110 kV v.č. 7855/603 v km 26,800 D3

601-03 Preložka 2x110 kV v.č. 7855/603 v km 29,100 D3

612-00 Preložka 22 kV prípojky pre TS SSE 6190, km 22.543 D3

613-00 Preložka 22 kV l.č. 109, km 23.046 D3

614-00 Preložka TS SSE 6195, 22/0.4 kV, 100kVA, Km 23.297 D3

616-00 Preložka 22 kV prípojky Ochodnica, km 23.758 D3

617-00 Preložka 22 kV l.č. 109, km 25.2 D3

618-00 Preložka 22 kV prípojky Drozdovci, km 26.7 D3

619-00 Preložka 22 kV prípojky Michálkovci, km 27.2 D3

620-00 Preložka 22 kV l.č. 109, km 27.9 – 29.15 D3

621-00 Preložka 22 kV prípojky Krásno TS Ústredie, km 29.8 D3

622-00 Preložka 22 kV prípojky Krásno TS Pri jasliach, km 30.26 D3

623-00 Preložka 22 kV l.č. 114 v križovatke Krásno nad Kysucou

623-01 Preložka TS 22/0,4 kV – SOUND Krásno nad Kysucou

624-00 Preložka 22 kV l.č. 109 pri súbehu s cestným obj.135-00

627-00 Preložka 22 kV káblového vedenia, km 31.648 D3

632-00 Preložka 0.4 kV vedenia, km 23.335 D3

634-00 Preložka 0.4 kV vedenia (do Blažkova), km 28.14 D3

635-00 Preložka 0.4 kV prípojky (ku skup RD), km 29.8 D3

636-00 Preložka 0.4 kV vedenia, km 30.680 D3

637-00 Preložka 0.4 kV vedenia, km 30.840 D3

638-00 Preložka 0.4 kV vedení, km 31.240 D3

**v zmysle podčlánku 5 Menovaný Podzhotoviteľ je menovaný Podzhotoviteľ:**

**Elektroenergetické montáže s.r.o., Pri Rajčianke 6, 010 47 Žilina.**

**Pre objekty**

311-65 Telefónna prípojka pre odpočívadlo

639-00 Preložka NN prípojky Slovak Telekom km 29,5-29,6 D3

651-00 Preložka oblastného optického kábla v km 23,0 – 24,5

652-00 Preložka oblastného optického kábla v km 24,5 – 26,6

653-00 Preložka oblastného optického kábla v km 26,6 – 29,8

654-00 Preložka oblastného optického kábla v km 29,8 – 30,7

655-00 Preložka oblastného optického kábla v km 30,9 – 31,4

656-00 Preložka prípojného oblastného optického kábla Dunajov

657-00 Preložka prípojného oblastného optického kábla Krásno nad Kysucou

661-00 Preložka diaľkového koaxiálneho kábla v km 23,0 – 24,4

662-00 Preložka diaľkového kábla Žilina – Čadca v km 23,1 – 24,8

663-00 Preložka diaľkového koaxiálneho kábla v km 24,5 – 26,6

664-00 Preložka diaľkového koaxiálneho kábla v km 26,6– 29,8

665-00 Preložka diaľkového kábla Žilina – Čadca v km 28,4 – 29,0

666-00 Preložka diaľkového koaxiálneho kábla v km 29,8 – 30,7

667-00 Preložka uzlového kábla v km 29,8 – 30,7

668-00 Preložka diaľkového koaxiálneho kábla v km 31,2 – 31,4

669-00 Preložka uzlového kábla v km 31,0 – 31,4

670-00 Preložka diaľkového kábla Žilina – Čadca na ceste I/11

671-00 Preložka MTS v km 23,0 - 24,1

672-00 Preložka MTS v km 26,6

673-00 Preložka MTS v km 27,0 - 29,8

674-00 Preložka kábla MTS pripoloženého k UK v km 29,8 - 30,7

675-00 Preložka MTS v km 29,8 - 30,7

676-00 Preložka MTS v križovatke Krásno n/K a pozdĺž cesty I/11

**v zmysle podčlánku 5 Menovaný Podzhotoviteľ je menovaný Podzhotoviteľ:**

**SUPTel – Ladislav Hrádil, SUPTel s.r.o., Při Šajbách 3, 831 06 Bratislava - Rača**

**Pre objekty**

311-71 Plynovodná prípojka NTL pre odpočívadlo

640-00 Preložka 0.4 kV prípojky pre RStP - SPP

711-00 Preložka STL plynovodu v km 23,350 D3

712-00 Preložka STL plynovodu v km 28,100 D3

713-00 Preložka STL plynovodu v km 31,200 D3

714-00 Preložka regulačnej stanice plynovodu v križovatke Krásno n/K

716-00 Preložka STL plynovodu v km 29,757 D3

717-00 Preložka STL plynovodu v rekonštrukcii cesty I/11 v km 0,340 až 0,680

**v zmysle podčlánku 5 Menovaný Podzhotoviteľ je menovaný Podzhotoviteľ:**

**SPP – distribúcia Servis, s.r.o. Mlynské nivy 44/b 821 09 Bratislava.**

## 2.7 Ocenený súpis prác

Ocenený súpis prác slúži na výpočet ceny objektov stavby. Ocenený výpis objektov je uvedený v časti Rekapitulácia objektov a Ocenený súpis prác.

**2.8 Rekapitulácia**

Obsahuje ceny objektov stavby a všeobecných položiek, ktoré vznikli rozpočtom z Oceneného súpisu prác.

## 2.9 Všeobecné položky v procese verejného obstarávania

Pri všetkých Všeobecných položkách Zhotoviteľ bude mať nárok na platbu odsúhlasenú Stavebnotechnickým dozorom maximálne do výšky uvedenej v Ponuke.

Popis všeobecných položiek v procese obstarávania stavieb uvedených v Zv.4, časť 4.2.1-11 Rozpočet (4.2.2 Všeobecné položky):

**00000101 Zariadenie staveniska - zriadenie**

Položka obsahuje náklady na zriadenie všetkých kancelárií, ubytovacích a sociálnych zariadení, výrobní, skladov, staveniskových ciest, pomocných prevádzok a podobných zariadení, potrebných pre splnenie predmetu obstarávania. Náklady obsahujú zriadenie všetkých potrebných prípojok, ako i oplotenia Staveniska. Rozsah zariadenia je navrhovaný v DSP(DRS) a jeho presné umiestnenie, rozsah, napojenie na verejné komunikácie, napojenie na inžinierske siete si určí uchádzač. Náklady sa uvádzajú jednou sumou.

V prípade ak si uchádzač navrhne vlastné plochy na zariadenie staveniska, zahrnie si všetky náklady s tým spojené do ceny.

Zariadenie staveniska je majetkom zhotoviteľa, všetky povolenia (povolenie na čerpanie, vypúšťanie vôd, odber elektrickej energie a pod.) ako aj stavebné povolenie (mimo rozsahu uvedeného v DSP(DRS)) a kolaudačné rozhodnutie si zhotoviteľ zabezpečuje sám. V rámci zriadenia zariadenia staveniska zhotoviteľ je povinný uvažovať aj s pripojovacími poplatkami energetickým spoločnostiam pri napojení na elektrickú sieť v rámci stanovených pripojovacích podmienok, ktoré si zhotoviteľ zabezpečí na vlastné náklady v rámci prípravy ZS.

Pred začatím prác zhotoviteľ predloží verejnému obstarávateľovi (Obstarávateľovi) a Stavebnotechnickému dozoru vecný a finančný rozpis jednotlivých častí zariadenia staveniska. O výške nákladov rozhodne Stavebnotechnický dozor v súlade s predloženým rozpisom ZS, skutočne vybudovaným ZS a skutočne vynaloženými nákladmi, preukázanými cenovými dokladmi (faktúrou alebo iným dokladom o zaplatení) maximálne do výšky uvedenej v ponuke.

**00000102 Zariadenie staveniska - prevádzka**

Obsahuje náklady na prevádzku, zabezpečenie energií, strážnu službu a údržbu zariadení staveniska, prístupových ciest, dočasného premostenia, dočasných oplotení Zhotoviteľa v zmysle požiadaviek Zväzku č.3 časť 1. Rozsah tejto položky určí uchádzač. Uvádzajú sa náklady na 1 mesiac.

**00000103 Zariadenie staveniska – odstránenie**

Náklady spojené s odstránením zariadenia Staveniska, jeho odvozom, likvidáciou odpadov v rámci zariadenia staveniska, odstránenie napojení na verejné komunikácie, prípojok inžinierskych sietí, odstránenie dočasného premostenia a oplotenia. Platby budú podľa skutočne preukázaných oprávnených nákladov priamo súvisiacich s položkou 00000101. O výške týchto nákladov rozhodne stavebný dozor v súlade s predloženým rozpisom zariadenia staveniska a skutočne odstráneným zariadením staveniska. Náklady sa uvádzajú jednou sumou.

**00000104 Dopravné značenie - dočasné**

Návrh dopravného značenia – dočasného (prenosného) nie je súčasťou Zväzku č.5 dokumentácie DSP(DRS). Do ceny dočasného dopravného značenia uchádzač zahrnie vypracovanie všetkej súvisiacej dokumentácie, odsúhlasenie dočasného dopravného značenia a zabezpečenie všetkých potrebných povolení v zmysle zmluvných a technických podmienok pred jeho uvedením do prevádzky.

Súčasťou položky sú náklady spojené so zriadením, prevádzkou a odstránením dočasného dopravného značenia a dočasných dopravných zariadení pre všetky druhy ich stabilizácie a osadenia.

Platby budú podľa preukázaných nákladov v zmysle bodu 1.3 Zväzku 4 časť 1 Preambula maximálne do výšky uvedenej v ponuke.

**00000105 Dočasná svetelná signalizácia**

Náklady na zriadenie, prevádzku a odstránenie dočasnej svetelnej signalizácie pre všetky druhy napájania, stabilizácie a osadenia v rozsahu potrebnom pre zabezpečenie premávky počas výstavby. Ďalej odsúhlasenie prenosného značenia v zmysle zmluvných a technických podmienok pred uvedením do prevádzky, nájom dočasnej signalizácie.

Do ceny dočasnej svetelnej signalizácie uchádzač zahrnie aj zabezpečenie všetkých potrebných projektov dočasnej svetelnej signalizácie, vrátane získania potrebných dokladov, ako aj odsúhlasenie v zmysle zmluvných a technických podmienok pred uvedením do prevádzky.

Platby budú podľa preukázaných nákladov maximálne do výšky uvedenej v ponuke.

**00000106 Dokumentácia na vykonanie prác stavby (DVP)**

Rozsah prác je určený v Zväzku č.3 časť 1. Náklady sa uvádzajú po objektoch do príslušného stĺpca listu Dokumentácia (skrátený názov DVP, rozumie sa Dokumentácia na vykonanie prác). V Dokumentácii na vykonanie prác (DVP) ide o dokumentáciu, ktorá prevyšuje rozsah dokumentácie DRS, ktorá bude k dispozícii. Ide o niektoré detaily, ktoré sa dajú upresniť až po určení materiálov a výrobkov, ktorých upresnenie je súčasťou ponuky uchádzača (napr. mostné nosníky) a dielenské výkresy v členení na časti stavby. Potrebnú výrobno-technickú dokumentáciu (VTD) uchádzač zahrnie do ceny DVP. Platba bude po dodaní DVP objektu.

Náklady na DVP uvedie uchádzač/zhotoviteľ po objektoch do Zv.4, časť 4.2.1-11 Rozpočet (4.2.2 Dokumentácia).

**00000107 Dokumentácia skutočného vyhotovenia (DSV)**

Rozsah prác je určený v Zväzku č.3 časť 1. Náklady sa uvádzajú po objektoch do príslušného stĺpca listu Dokumentácia (skrátený názov DSV, rozumie sa Dokumentácia skutočného vyhotovenia).

Náklady na DSV uvedie uchádzač/zhotoviteľ po objektoch do Zv.4, časť 4.2.1-11 Rozpočet (4.2.2 Dokumentácia).

**00000108 Archeologický prieskum**

Platby budú podľa skutočne preukázaných nákladov. Uchádzači v ponuke uvažujú s rovnakou dobou podľa archeologického prieskumu. Uvedená položka nezahŕňa odstránenie ornice a výkopové práce ocenené v zemných prácach.

V hodinovej zúčtovacej sadzbe odborníka je potrebné zahrnúť aj polohopisné a výškopisné zameranie preskúmaných archeologických objektov a nálezových situácií spolu so spracovaním výsledkov výskumu a vyhotovenie výskumnej dokumentácie. Súčasťou hodinovej sadzby odborníka musia byť aj laboratórne práce, ktoré budú realizované na výskumnom pracovisku mimo staveniska. Uchádzač ocení aj odhadovaný možný geofyzikálny prieskum počas archeologického výskumu. Platba bude podľa skutočne odpracovaných hodín zaznamenaných v denníku archeologického prieskumu. Strojné nasadenie sa v prípade potreby bude fakturovať podľa sadzieb uvedených v hárku 4.2.4 na základe odsúhlasených počtov strojohodín stavebným dozorom.

**00000109 Pyrotechnický prieskum**

Predpokladaná plocha pyrotechnického prieskumu je 1 097 759 m2. Prieskum bude realizovaný podľa platnej legislatívy. V uvedenej jednotkovej cene je zahrnutá aj odborná likvidácia munície v prípade jej nálezu na mieste alebo v špecializovanom delaborizačnom zariadení vrátane jej prevozu, asistencie silových a záchranných zložiek štátu a zabezpečenia všetkých potrebných povolení.

Uvedená položka nezahŕňa odstránenie ornice a výkopové práce v zmysle projektu diaľnice ocenené v zemných prácach. Platba bude podľa skutočne zrealizovaného rozsahu.

**00000110 Poistenie diela**

Položka "Poistenie" uvedené vo Všeobecných položkách v procese verejného obstarávania má pokrývať cenu poistenia iba za zmluvné poistenie vyžadované v  Zmluvných podmienkach. Poistenie je možné fakturovať na základe skutočnosti maximálne do výšky ceny uvedenej v Ponuke (v zmysle poistnej zmluvy). V prípade vzniku poistnej udalosti, nebude Zhotoviteľovi preplatená jeho spoluúčasť. Poistná zmluva bude predložená Stavebnotechnickému dozorovi, ktorý posúdi vecné plnenie predloženej zmluvy. Poistenie sa bude uvádzať jednou sumou.

**00000111 Fotodokumentácia, video (pasportizácia jestvujúceho stavu)**

Náklady spojené s vypracovaním fotodokumentácie, videa postupu výstavby v zmysle zmluvy o dielo. Zhotoviteľ predloží pred začatím prác Objednávateľovi a Stavebnotechnickému dozorovi vecný a finančný rozpis. Fakturovať sa bude čiastkovo prepočítaním na lehotu výstavby maximálne do výšky uvedenej v ponuke.

Fotodokumentácia a videozáznam sa zhotoví v rozsahu podľa Zväzku 3 časť 1 (minimálne v 2-och vyhotoveniach vo forme tlačenej a 6x v digitálnej forme (celok- 2x tlač, 6x digitálna forma). Súčasťou ponuky budú náklady na foto/video skutočného stavu pred začatím prác. Predmetom zdokumentovania (pasportizácie) stavu povrchu krytu vozovky a súvisiacich objektov budú úseky súvisiacich ciest, všetky využívané komunikácie súvisiace so stavbou, s odvozom prebytočnej zeminy a odpadov zo stavby, s pojazdmi stavebných mechanizmov, strojov a vozidiel stavby, vrátane zástavby pozemných objektov bezprostredne súvisiacich s využívanými trasami. Náklady sa uvádzajú jednou sumou.

**00000112 Monitoring životného prostredia operatívny**

Rozsah týchto prác je určený vo Zväzku č.3 Časť 1, v cene sa zahrnuté **Monitoring hluku a vibrácií, Monitoring odpadových vôd, Monitoring ovzdušia, pôdy, bioty, povrchových a podzemných vôd, Pasportizácia objektov v blízkosti stavby.**

Uchádzač ocení každý monitoring v počte 10 krát.

**00000113 Geotechnický monitoring**

Rozsah týchto prác je určený vo Zväzku č.3 a vo Zväzku č.5 v časti M.2 Projekt geotechnického monitoringu (GTM). GTM bude vyhotovený v zmysle projektu geotechnického monitoringu a v zmysle aktuálne platných TKP, v cene sú zahrnuté všetky priame a nepriame náklady, vrátane všetkých potrebných meraní, vrátane zabezpečenia Geotechnického dozoru, vrátane záverečných správ, potrebného vybavenia, kancelárií, dopravných nákladov atď. ako aj všetkých súvisiacich nevyhnutných nákladov s prípravou, realizáciou a vyhodnotením projektu GTM.

Geotechnický monitoring bude realizovaný počas Lehoty výstavby vrátane Lehoty na oznámenie vád. Zhotoviteľ predloží rozpis v zmysle Zväzku 3 časť 1. Platby budú pomerom štvrťročne.

Pred začatím prác Zhotoviteľ predloží verejnému obstarávateľovi (Objednávateľovi) a Stavebnotechnickému dozorovi vecný a finančný rozpis. Fakturácia prác bude podľa skutočných počtov odsúhlasených stavebným dozorom maximálne do výšky ceny uvedenej v ponuke.

**00000114 Mesačné správy postupu výstavby**

Vypracovanie mesačnej správy postupu výstavby v zmysle zmluvy o dielo a požiadaviek špecifikovaných vo  Zväzku č.2. Náklady sa uvádzajú na jeden mesiac.

**00000115 Plnenie podmienok záverečného stanoviska MŽP**

Rozsah prác bude stanovený Záverečným stanoviskom MŽP SR. Zhotoviteľovi vzniká nárok na platbu v zmysle Zväzku 2 podčl. 13.5 Predbežné sumy. Stavebnotechnický dozor musí zároveň posúdiť a odsúhlasiť ekonomickú oprávnenosť nákladov.

**00000116 Revitalizačné opatrenia mokrade**

Rozsah týchto prác je určený vo Zväzku 3 časť 1 a vo Zväzku č.5, príloha „Správa o hodnotení vplyvov – Projekt revitalizácie mokrade Oščadnica“.

Celkové náklady spojené s položkou „00000116 Revitalizačné opatrenia mokrade“ sa skladá z časti Lokalita B. B – Transfer (presun) chránených druhov rastlín z lokality GLf70 Jozefíkov, ktorá bude priamo zničená a poškodená výstavbou MÚK Krásno nad Kysucou v rámci diaľnice D3 Kysucké Nové Mesto – Oščadnica na novú lokalitu, tzn. do územia európskeho významu SKUEV0832 Alúvium Markovho potoka vrátane súvisiacich činností v zmysle Zväzku 3 časť 1. Náklady sa uvádzajú jednou sumou.

**00000117 Sekundárne protihlukové opatrenia**

Rozsah prác je určený vo Zväzku 3 časť 1 a podľa výsledkov Hlukovej štúdie (Zväzok 5). Na základe výsledkov Hlukovej štúdie je potrebné realizovať sekundárne protihlukové opatrenia na fasádach dotknutých budov. Cena zahŕňa demontáž existujúceho okna, montáž nového okna, montáž vetracej jednotky a všetky súvisiace činnosť, ako aj inžiniersku činnosť potrebnú na zabezpečenie dokumentácie, súhlasov a stanovísk. Pre každú nehnuteľnosť dotknutú sekundárnymi protihlukovými opatreniami bude uchádzač uvažovať s výmenou 10 okien a montážou 10 vetracích jednotiek. Súčasťou ceny budú aj merania v súvislosti s Objektivizáciou hluku, vykonané rok po uvedení diaľnice do prevádzky. Zhotoviteľovi vzniká nárok na platbu v zmysle Zväzku 2 podčl. 13.5 Predbežné sumy. Stavebnotechnický dozor musí zároveň posúdiť a odsúhlasiť ekonomickú oprávnenosť nákladov.

**00000118 Informačné tabule**

Rozsah obsah prác je určený vo Zväzku č.3. Náklady spojené s farebným vyhotovením tabule a popisom základných identifikačných údajov (objednávateľ, investor, zhotoviteľ, projektant, vrátane loga organizácií, začiatok a koniec výstavby, stavebný dozor, vedúci stavby a pod.), náklady spojené so zriadením osadením, stabilizáciou, odstránením a odsúhlasením s umiestnením tabúľ. Celkové náklady spojené s položkou "00000118 Informačné tabule" sa uvažujú v rozsahu informačné tabule počas výstavby a informačné tabule po ukončení výstavby (uvedenie stavby do prevádzky). Platba po dodaní tabúľ a ich zhotovení. Náklady sa uvádzajú jednou sumou.

**00000119 Plnenie podmienok zo Stavebného povolenia**

Rozsah prác bude stanovený Stavebným povolením. Zhotoviteľovi vzniká nárok na platbu v zmysle Zväzku 2 podčl. 13.5 Predbežné sumy. Stavebnotechnický dozor musí zároveň posúdiť a odsúhlasiť ekonomickú oprávnenosť nákladov.

**00000120 Kybernetická bezpečnosť**

Platby podľa skutočne odpracovaných a zaznamenaných hodín.

**00010401 Zmluvné požiadavky poplatky za skládky vybúraných hmôt a sutí**

Položka zahŕňa iba množstvo stavebného odpadu, ktoré sa uvádza v základných výkazoch výmer, ktoré sú prílohou projektovej dokumentácie častí stavby vo zväzku 5. Pre ostatné vybúrané sute a hmoty sa predpokladá ich recyklácia, opätovné zhodnotenie, odovzdanie správcom, resp. uloženie na skládkach bez poplatku za spracovanie. Dopravu vybúraných hmôt je preto potrebné oceniť tak, aby pre prípadné nezahrnuté množstvá boli pokryté náklady na poplatky za prevzatie sutí a vybúraných hmôt na skládkach odpadov alebo recyklačných strediskách bez nároku na naviac práce.

K fakturácii predloží zhotoviteľ stavebnotechnickému dozoru všetky oprávnené náklady t.j. doklady o prijatí vybúraných hmôt a sutí a to váženými lístami, ktoré budú dokladom o skutočne odovzdanom množstve na skládku vybúraných hmôt mimo staveniska. Náklady sa uvádzajú za t.

**00010402 Zmluvné požiadavky poplatky za zemník**

Položka reprezentuje náklady na obstaranie špecifického materiálu zabudovaného v rámci zemných prác do násypov zemného telesa diaľnice a cestných komunikácií. Cena zahŕňa nielen poplatky za zemník, ale aj odkopávky, úpravu hornín, nakladanie a dovoz na stavenisko.

K fakturácii predloží a preukáže Zhotoviteľ stavebnotechnickému dozorovi všetky doklady (geodetické zameranie, vážne lístky alebo faktúru so súpisom prác) preukazujúce množstvo spojené s nákladmi na obstaranie chýbajúceho materiálu vrátane jeho potrebnej úpravy, naloženia na dopravný prostriedok. Náklady sa uvádzajú za m3.

**00010403 Zmluvné požiadavky poplatky za skládky zeminy**

Položka zahŕňa odhadované množstvo nevhodnej výkopovej zeminy podľa základných výkazov výmer, ktoré sú prílohou projektovej dokumentácie častí stavby vo zväzku 5.

K fakturácii predloží Zhotoviteľ stavebnotechnickému dozor u všetky doklady (vážne lístky alebo faktúru so súpisom prác) preukazujúce množstvo spojené so skládkovaním prebytočnej a nevhodnej zeminy mimo staveniska. Lokality na skládkovanie prebytočnej a nevhodnej zeminy zabezpečí Zhotoviteľ aj so zabezpečením prípadnej potrebnej legislatívy (povolení). Náklady sa uvádzajú za m3.

Trvalé depónie nevhodnej zeminy, sutiny, či iných hmôt a materiálov (ktoré vzniknú stavebnou činnosťou), uvedené v projektovej dokumentácii, je potrebné považovať za možné k využitiu. V prípade, že ich uchádzač nebude môcť využiť, zabezpečí si iné vhodné depónie. Zmena depónií nie je dôvodom na zmenu termínu ukončenia stavby, resp. na úpravu zmluvnej ceny stavby. Uvedené podmienky sa vzťahujú aj na medzidepónie pre zeminy, horniny či iné materiály.

## 2.10 Zhodnosť cien

Cena rovnakých agregovaných položiek je rovnaká pre celú stavbu. Všetky jednotkové ceny uvedené v ponuke uchádzača budú záväzné počas celej lehoty výstavby.

# 3.0 Úprava cien v dôsledku zmien nákladov

**3.1** Vypočítaným indexom v súlade s podčlánkom 13.8 Obchodných podmienok (Zväzok 2) sa bude upravovať mesačná odhadovaná zmluvná hodnota vykonaných stavebných prác schválená Stavebnotechnickým dozorom v členení na časti stavby v zmysle Zväzku 2 čl.14. **Všeobecné položky (označené pod kódom položky 45.00.00) sa vo fakturácii neupravujú.** Na základe odsúhlasených indexov od objednávateľa, spôsob fakturácie v zmysle podčlánku 13.8 bude prebiehať v súlade s podčlánkom 14.7 Osobitných zmluvných podmienok, Zväzok 2.

**3.2** Po zverejnení Štatistickým úradom SR vydaných potrebných podkladov pre výpočet indexu v súlade s podčlánkom 13.8 a jeho „Tabuľky údajov o úpravách“ je Zhotoviteľ povinný do 14 dní predložiť Objednávateľovi výpočet indexu na jeho prerokovanie. Vypočítaný index sa zaokrúhľuje na 3 desatinné miesta.

# 4.0 Spôsoby merania výmer a oceňovanie prác

**4.1 Rozdelenie objektov podľa IFRS pre potreby verejného obstarávateľa**

Pre potreby verejného obstarávateľa je Výkaz výmer jednotlivých častí stavby rozdelený na komponenty podľa Požiadaviek Objednávateľa.

## 4.2 Spôsob oceňovania Zmien v zmysle článkov 13 a 20.1

**Oceňovanie naviac, menej a nových prác bude v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách.**

**Jednotkové ceny z časti 4.2.1-11 Rozpočet budú použité pre oceňovanie skutočne vykonaných prác a pokiaľ sú použiteľné aj pre oceňovanie Zmien v zmysle článkov 13 a 20.1.**

Pre ocenenie naviac, menej a novej práce, pre ktoré neboli dohodnuté zmluvné jednotkové ceny, predloží Zhotoviteľ cenové kalkulácie aj s podkladmi pre ich výpočet. Zhotoviteľ spracuje a predloží na požiadanie Objednávateľa aj kalkulácie jednotkových cien vybraných stavebných prác z ponuky.

4.2.1. Pri tvorbe jednotkovej ceny novej práce je možné využiť nasledovné možnosti v uvedenej postupnosti:

1. jednotková cena je vytvorená z pôvodnej položky (uvedenej v Zmluve o Dielo) zámenou len niektorej jej časti, napr. zámenou materiálu, strojov atď.
2. jednotková cena je vytvorená matematickou metódou interpolácie alebo extrapolácie, (použiť **hlavne** pre položky oceňujúce vrstvy, kde hrúbka je určujúci prvok)
3. jednotková cena je vytvorená ako nová, bez možnosti použitia bodov a), b).

Pri postupe podľa písmena c) pre tvorbu nových cien stavebných prác vykonávaných vlastnými kapacitami musí byť použitý kalkulačný vzorec stanovený verejným obstarávateľom nasledovne:

Jednotková cena = priame náklady (PN-materiál, mzdy, stroje, doprava) + režijné náklady (R) vo výške 13,2% z PN + zisk vo výške 2,6% (z PN +R)

4.2.2. Tvorba novej jednotkovej ceny:

Oceňovanie naviac, menej a nových prác bude v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách.

Pre tvorbu novej jednotkovej ceny musí byť vydokladovaná cenová agenda, ktorá obsahuje:

1. **ocenenie materiálov** preukázané cez cenové doklady (faktúry, cenové ponuky a podobne), ktoré musia byť čitateľné a bez prekrytých častí
2. **databázy oceňovacích nástrojov** – strojov a mechanizmov, ľudskej práce; tarify a sadzby - databázy budú spracované vo formáte \*.xls, alebo \*.xlsx; predložené a potvrdené oprávnenou osobou
3. **cenový dopad na stavbu** – vypracovaný na základe požadovaných jednotkových cien (odsúhlasený Stavebnotechnickým dozorom a hlavným inžinierom stavby Objednávateľa) resp. schválený zodpovednými pracovníkmi NDS a.s.
4. **kompletné definovanie agregovanej položky**, ktoré pozostáva z čísla (podľa príslušného triednika-TSP), názvu (podľa príslušného triednika), mernej jednotky (podľa príslušného triednika) a jednotkovej ceny (podľa predloženého rozboru ekonomickej oprávnenosti nákladov).
5. **rozbor ekonomickej oprávnenosti nákladov** v tabuľkovom editore excel a v súlade s vyššie uvedeným textom tohto bodu.
6. **podrobný popis položky a rozbor spotreby** (množstvo práce, materiálov, druhovosti a nasadenia strojov a dopravy, ktoré sú podkladom pre kalkuláciu oprávnených nákladov) odsúhlasený Stavebnotechnickým dozorom resp. zodpovednými pracovníkmi NDS a.s..

4.2.3. Tvorba novej jednotkovej ceny všeobecnej položky:

Oceňovanie naviac, menej a nových prác bude v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách.

V prípade zmeny Všeobecnej položky činnostnej Zhotoviteľ preukáže ekonomicky oprávnené náklady cez cenové doklady (napr. faktúra) a koordinačnú činnosť cez hodinovú zúčtovaciu sadzbu a počet hodín, ale max. do výšky 3,9% z predložených nákladov. V hodinovej zúčtovacej sadzbe budú zahrnuté všetky priame a nepriame náklady vrátane zisku. Počet hodín bude preukázaný cez zápisnice, stavebný denník, atď. s podrobným popisom činnosti. Ak sa jedná o všeobecnú položku finančnú, Zhotoviteľ má nárok len na ekonomicky oprávnené náklady preukázané cez cenové doklady (napr. zmluva o poistení stavby, faktúra za poplatky) bez koordinačnej činnosti. Koordinačnou činnosťou sa rozumie pokrytie nákladov zhotoviteľa potrebných na koordináciu s ostatnými zúčastnenými na stavbe, zabezpečenie všetkých opatrení nevyhnutných k plneniu harmonogramu a úspešnému odovzdaniu diela.

4.2.4. Tvorba novej jednotkovej ceny stavebnej práce vykonávanej formou poddodávky:

Oceňovanie naviac, menej a nových prác bude v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách.

Na stavebné práce, ktoré Zhotoviteľ bude vykonávať formou poddodávky mu budú priznané ekonomicky oprávnené náklady (cenové ponuky, faktúry a iné, ktoré musia byť čitateľné a bez prekrytých častí) a náklady na koordinačnú činnosť (definícia koordinačnej činnosti je uvedená v bode 3 tohto bodu) cez hodinovú sadzbu a počet hodín, ale max. do výšky 3,9% z ceny poddodávky. V hodinovej zúčtovacej sadzbe budú zahrnuté všetky priame a nepriame náklady vrátane zisku. Počet hodín bude preukázaný cez zápisnice, stavebný denník, atď s podrobným popisom činnosti. . Koordinačná činnosť už zahŕňa všetky náklady spojené s obstaraním poddodávky, jej realizovaním až po jej vyfakturovanie a odovzdanie. V súvislosti s poddodávkou už nebudú Zhotoviteľovi uznané žiadne ďalšie náklady. Pri prácach, ktoré Zhotoviteľ zabezpečuje podzhotoviteľom, si Objednávateľ vyhradzuje právo požiadať Zhotoviteľa o predloženie podrobnej kalkulácie podzhotoviteľa, ktorá bude spracovaná v zmysle zákona č. 18/1996 Z.z. o cenách v znení neskorších predpisov v režime ekonomicky oprávnených nákladov a Zhotoviteľ je povinný ich Objednávateľovi predložiť. Spôsob výberu podzhotoviteľa bude vydokladovaný minimálne 3 cenovými ponukami.

4.2.5. V prípade predĺženia Lehoty výstavby budú Zhotoviteľovi na prevádzku zariadenia staveniska priznané iba priame náklady súvisiace s touto položkou (nájomné priestorov, elektrina, voda, plyn, komunálny odpad, atď.) bez réžie a zisku a maximálne do výšky tendrovej jednotkovej ceny (položka 45.00.00.00000102 Zariadenie staveniska – prevádzka). Výšku uvedených nákladov posúdi a odsúhlasí Stavebnotechnický dozor.

4.2.6. Pokyny, Nároky a Dodatky písomne schválené obidvomi zmluvnými stranami budú obsahovať všetky náklady potrebné na vykonanie prác vrátane réžie a zisku. Z uvedeného dôvodu nemá Zhotoviteľ nárok na náklady spojené s vedením a riadením týchto prác v predĺžení Lehoty výstavby.

V prípade predĺženia Lehoty výstavby v súlade s pôvodným zadaním zo strany Objednávateľa budú Zhotoviteľovi priznané iba oprávnené náklady priamo súvisiace s prácami, ktoré spôsobili toto predĺženie s odkazom na obdobie, keď sa prejavil účinok rizikovej udalosti. Tieto náklady budú vyčíslené a preukázané cez členov projektového tímu požadovaného Objednávateľom vo Zväzku 3, časť 1, čl. 2.3.1 s výhradným naviazaním len na rozsah prác, ktoré spôsobili predĺženie Lehoty výstavby. Náklady na projektový tím budú podľa Zväzku 3, časť 1 čl. 2.3.1 vyčíslené a preukázané nasledovne:

1. Stavebnotechnickým dozorom posúdenú mennú prítomnosť členov projektového tímu potrebných pre zabezpečenie predĺženia týchto prác,
2. Priame mzdové náklady s prislúchajúcimi odvodmi,
3. Ostatné priame náklady priamo súvisiace s vyššie schválenými pracovníkmi projektového tímu napr. služobné auto na plnenie povinností, náklady spojené s mobilným telefónom prideleným na meno a pod.

## 4.3 Meranie výmer

4.3.1 Výmery sa vypočítajú ako netto hodnoty z projektovej dokumentácie stavby bez pripočítania rezervy z titulu zväčšenia objemu, straty na objeme, stlačenia (zhutnenia), odpadu alebo technologických postupov Zhotoviteľa.

4.3.2 Meranie výmer stavebných prác pre účely platby bude v súlade s postupom uvedeným v Preambule, Technicko-kvalitatívnych podmienkach a Výkaze výmer. Netto výmera alebo cena prác ukončených na mieste sa vždy zmeria, s výnimkou prípadov predpísaných iným spôsobom. Pri výkopových prácach sú zohľadnené všetky potrebné rozšírenia (debnenie, paženia a pod.). V prípade, ak Zhotoviteľ z vlastných technologických alebo iných dôvodov potrebuje urobiť širšie alebo iné výkopy, musí všetky náklady s tým súvisiace premietnuť do predložených jednotkových cien.

## 4.4 Správny pomer sadzieb a súm vo vzťahu k stavbe

Uchádzač zaručí, že cena jeho Ponuky a jednotkové ceny sú správne vyvážené a že žiadna časť Súpisu položiek nie je ocenená vysokou cenou, ktorá by mala za následok nižšiu cenu v inej časti. Verejný obstarávateľ (Objednávateľ) si vyhradzuje právo kedykoľvek vyžiadať rozbor hociktorej z cien a sadzieb ponuky a jednotkových cien, počas výstavby.

## 4.5 Platba za inú metódu vykonania

Zhotoviteľ si nebude nárokovať žiadne ďalšie platby vo vzťahu k akejkoľvek práci a službe, ktorá môže byť popísaná resp. navrhnutá v Dokumentácií na ponuku. Uvedené jednotkové ceny sa budú považovať za platné pre akúkoľvek metódu realizácie.

# 5.0 Použité skratky

Vo Výkaze výmer sú použité nasledujúce skratky:

h. alebo hod. : hodina

mes : mesiac

deň : deň

ha : hektár

ks : kus

pár : pár

sub : súbor

kpl : komplet

m3 alebo m3 : meter kubický

m2 alebo m2 : meter štvorcový

m alebo b.m. : bežný meter

č. alebo čís. : číslo

km : kilometer

l : liter

kg : kilogram

q : metrický cent = 100 kg

t : metrická tona = 1.000 kg

Ø : priemer

**Príloha:**

**POZNÁMKY SPRACOVATEĽA DOKUMENTÁCIE NA PONUKU**

**A Špecifické poznámky k demolačným prácam**

Búranie, demontáže a odstraňovanie konštrukcií je zohľadnené v rozsahu základných výkazov výmer, ktoré sú prílohou projektovej dokumentácie častí stavby vo Zväzku 5.

A1 Frézovanie bitúmenového krytu, podkladu je v základných výkazoch výmer začlenených do zväzku 5 uvedené ako ekvivalentná plocha frézovania prepočítaná na vrstvy hrúbky 50 mm. Vo zväzku 4 sú výkazy výmer zreálnené, uvažuje sa skutočná hrúbka frézovania a skutočná frézovaná plocha.

A2 Doprava vybúraných hmôt vodorovná zohľadňuje:

1. dopravu do 1 km: Do tejto položky patrí premiestnenie vybúraných podkladov vozoviek, ktoré sa navrhuje použiť do násypov telesa nových komunikácii. Položka zahŕňa aj nakladanie a zloženie materiálu
2. dopravu nad 1 km. Do tejto položky patrí doprava ostatných vybúraných sutí a hmôt. Časť stavebného odpadu podľa položky „00010401 Zmluvné požiadavky poplatky za skládky vybúraných hmôt a sutí“ sa odvezie na spoplatnené skládky. Pre ostatné vybúrané sute a hmoty sa predpokladá ich recyklácia, opätovné zhodnotenie, odovzdanie správcom, resp. uloženie na skládkach bez poplatku za spracovanie. Dopravu vybúraných hmôt je preto potrebné oceniť tak, aby pre prípadné nazahrnuté množstvá boli pokryté náklady na poplatky za prevzatie sutí a vybúraných hmôt na skládkach odpadov alebo recyklačných strediskách bez nároku na naviac práce. Tiež je potrebné oceniť reálnu dopravnú vzdialenosť.

**B Špecifické poznámky k zemným prácam**

Zemné práce hlavných častí stavby (diaľnica, cesty, mosty, oporné a zárubné múry, protihlukové steny, kanalizácie diaľnice, dažďovej kanalizácie ciest a pod.) sú zaradené do CPV ( resp. KP) 45.11.24 - Výkopové práce a 45.11.25 - Presun zemín.

Zemné práce častí stavby, ktoré sú preložkami a úpravami existujúcich objektov sú zaradené do CPV ( resp. KP) 45.11.20 - Výkopové zemné práce a presun zemín.

Pre zemné práce sú uplatnené tieto zásady:

B1 Odkopávky a vykopávky zapažené aj nezapažené sa vo všeobecnosti rozlišujú pre dve skupiny hornín, trieda 1-4 a trieda 5-7. S objemom vyťažených hornín, resp. zemín sa manipuluje takto:

1. Množstvo, ktoré sa využije v rámci predmetného objektu do násypov a zásypov sa uloží na skládku na stavenisku, premiestňuje sa celkovo (odvoz, dovoz) do 1000 m. Nakladanie pre odvoz je potrebné zahrnúť do ceny odkopávky. Nakladanie pre dovoz zo skládky na stavenisku sa uvažuje.
2. Prebytočné množstvo z predmetného objektu sa odvezie do vzdialenosti do 3000 m a uloží na skládke stavby pre možnosť využitia v iných častiach stavby. Nakladanie pre odvoz prebytočného objemu je potrebné zahrnúť do ceny odkopávky alebo vykopávky.
3. Nevhodná zemina (výmena podložia, vývrt z pilót a pod.) sa odvezie na skládku s poplatkom do vzdialenosti nad 3000. Položka poplatok za skládku zahŕňa aj uloženie. Nakladanie pre odvoz nevhodného objemu je potrebné zahrnúť do ceny odkopávky, vykopávky alebo vŕtania pilót.

B2 Konštrukcie z hornín skládky zahŕňajú manipuláciu so zeminou – vyloženie, rozhrnutie a pod. Položka sa týka celého vyťaženého objemu hornín a zemín. Pre množstvo výkopovej zeminy (horniny), ktorá za využije pre spätné zásypy sa uvažuje zo skládkou na stavenisku objektu, pre prebytočné množstvo z predmetného objektu sa uvažuje skládka na stavbe.

B3 Konštrukcie z hornín násypy sú charakteristické pre diaľnicu, cestné komunikácie a terénne úpravy odpočívadla. Agregovaná položka zahŕňa násypy:

1. Násypy z výkopovej zeminy: Potrebná zemina za získa z výkopov objektu, resp. potrebný objem sa naloží a dovezie zo vzdialenosti do 3000m zo skládky na stavbe.
2. Násypy z nakupovaného materiálu: Oceňuje sa len zhotovenie násypu. Cenu za príslušný objem nakupovaného materiálu (aktívna zóna, výmena podložia a pod.) zahŕňa položka „Zmluvné požiadavky poplatky za zemník“.
3. Ostatné násypy sú špecifické a sú popísané v súpise prác a vo výkaze výmer.

B4 Konštrukcie z hornín prechodové vrstvy sú charakteristické pre mostné objekty. Sú navrhované z nakupovaného materiálu a oceňuje sa zhotovenie aj materiál.

B5 Konštrukcie z hornín zásypy sú:

1. Zásypy z výkopovej zeminy: Potrebná zemina za získa z výkopov objektu, resp. potrebný objem sa naloží a dovezie zo vzdialenosti do 3000m zo skládky na stavbe.
2. Zásypy z nakupovaného materiálu: V tomto prípade sa oceňuje zhotovenie zásypu aj nákup materiálu (štrkodrva, štrkopiesok, triedené kamenivo a pod.) podľa špecifikácie v príslušnej projektovej dokumentácii.

B6 Premiestnenie zahŕňa vodorovný presun vyťažených hornín a zemín. Trieda premiestňovanej horniny sa nerozlišuje. Uvažuje sa s troma základnými kategóriami vzdialeností:

1. Premiestnenie vodorovné do 1000 m zahŕňa presun zemín vyťažených a využitých v rámci stavebného objektu. Oceňuje sa len reálny objem, dovoz aj odvoz na skládku spolu. Položku je potrebné oceniť tak, aby jednotková cena vystihovala aj prípadnú možnú vzdialenosť nad 1000 m a triedu premiestňovaného objemu horniny bez nároku na naviac práce. S nakladaním vyťaženej zeminy pred odvozom sa neuvažuje, ocenenie je potrebné zahrnúť do ceny odkopávky alebo vykopávky.
2. Premiestnenie vodorovné do 3000 m zahŕňa odvoz prebytočného vyťaženého objemu na skládku stavby, resp. dovoz potrebnej výkopovej zeminy do násypov a zásypov zo skládky stavby. Položku je potrebné oceniť tak, aby jednotková cena vystihovala aj prípadnú možnú vzdialenosť nad 3000 m a triedu premiestňovaného objemu horniny bez nároku na naviac práce. S nakladaním vyťaženej zeminy pred odvozom sa neuvažuje, ocenenie je potrebné zahrnúť do ceny odkopávky alebo vykopávky. Nakladanie pre dovoz zo skládky na stavenisku sa uvažuje.
3. Premiestnenie vodorovné nad 3000 m zahŕňa odvoz nevhodnej výkopovej zeminy na skládku s poplatkom. Položku je potrebné oceniť tak, aby jednotková cena vystihovala reálnu vzdialenosť odvozu objemu horniny bez nároku na naviac práce. Nakladanie pre odvoz nevhodného objemu je potrebné zahrnúť do ceny odkopávky, vykopávky alebo vŕtania pilót.
4. Ostatné špecifické vzdialenosti vodorovného premiestnenia sa vyskytujú ojedinele a sú uvedené v popise prác a vo výkaze výmer.

**C Špecifické poznámky k rekultivačným prácam**

Rekultivačné práce sú zaradené do CPV (resp. KP) 45.11.23 - Vyplňovanie a rekultivačné práce. Zahŕňajú zahumusovanie, zatrávnenie a manipuláciu s ornicou resp. humóznou zeminou v rozsahu podľa základného výkazu výmer.

C1 Odkopávka a prekopávka humóznej vrstvy ornice je zaradená do CPV 45.11.20 alebo 45.11.24. S objemom odstránenej ornice alebo zeminy prerastenej vegetáciou sa manipuluje takto:

1. Množstvo, ktoré sa využije v rámci predmetného objektu na zahumusovanie sa uloží na skládku na stavenisku, premiestňuje sa celkovo (odvoz, dovoz) do 1000 m. Nakladanie pre odvoz je potrebné zahrnúť do ceny odkopávky. Nakladanie pre dovoz zo skládky na stavenisku sa uvažuje.
2. Prebytočné množstvo z predmetného objektu sa odvezie do vzdialenosti do 3000 m a uloží na skládke stavby pre možnosť využitia v iných častiach stavby. Nakladanie pre odvoz prebytočného objemu je potrebné zahrnúť do ceny odkopávky alebo vykopávky.

C2 Konštrukcie z hornín skládky zahŕňajú manipuláciu s odobratou ornicou – vyloženie, rozhrnutie a pod. Položka sa týka celého objemu. Pre množstvo humóznej zeminy (ornice), ktorá za využije pre spätné zahumusovanie sa uvažuje zo skládkou na stavenisku objektu, pre prebytočné množstvo z predmetného objektu sa uvažuje skládka na stavbe.

C3 Premiestnenie zahŕňa vodorovný presun. Uvažuje sa s dvoma základnými kategóriami vzdialeností:

1. Premiestnenie vodorovné do 1000 m zahŕňa presun odstránenej ornice využitej v rámci stavebného objektu. Oceňuje sa len reálny objem, dovoz aj odvoz na skládku spolu. Položku je potrebné oceniť tak, aby jednotková cena vystihovala aj prípadnú možnú vzdialenosť nad 1000 m bez nároku na naviac práce. S nakladaním ornice pred odvozom sa neuvažuje, ocenenie je potrebné zahrnúť do ceny odkopávky.
2. Premiestnenie vodorovné do 3000 m zahŕňa odvoz prebytočnej ornice na skládku stavby, resp. dovoz potrebnej ornice na zahumusovanie zo skládky stavby. Položku je potrebné oceniť tak, aby jednotková cena vystihovala aj prípadnú možnú vzdialenosť nad 3000 m bez nároku na naviac práce. S nakladaním ornice pred odvozom sa neuvažuje, ocenenie je potrebné zahrnúť do ceny odkopávky.. Nakladanie pre dovoz zo skládky na stavenisku sa uvažuje.

C4 Premiestnenie prehodením zahŕňa ošetrenie ornice alebo zeminy prerastenej vegetáciou na skládke. Oceňuje sa reálny odstránený objem. V jednotkovej cene treba zohľadniť počet prehodení podľa požiadavky v projektovej dokumentácii.